Med vinterkulden over os bliver vejene farlige for de nordjyske bilister, og det er vigtigt at være særlig opmærksom. Nordjyllands politi advarer mandag morgen mod "sort is", efter en 26-årig bilist er kørt i grøften i Dronninglund. Dog var det ikke værre, end at vedkommende selv kunne ringe til vejhjælpen. På Twitter skriver Nordjyllands politi om fænomenet "Black Ice" i rockens ånd: Den sorte is opstår, når den hvide sne på vejene smelter og fryser til is igen og bliver gennemsigtig. Når isen bliver gennemsigtig, er den ikke til at se, når du hører Brian Johnson skråle "Wheels" på vej til arbejde.

Opsummering:
Nordjyllands politi har på Twitter advaret mod islag på de nordjyske veje.